انت وجهك موطبيعـي بنوره
سولفو عنك كبل ماصدكـيت
ومـن شفت وجهك لكيته اسطـوره
شنهي بابل شنهي سومر لوحجيت
وياهو هذا الراسم الزقــوره
اور من طين انبنت وانت انبنيــت
من ضوه وظلك طلع حـزوره
من تجي بتموز اظل ارجف عليـــك
تريد بجويريـد احس بحـروره
تمشي موعالكاع جنك لومشيت
الناس كلهــه تصيح وجهــك دوره
وكلهه تلتم من تجي وجنك ثواب
المايعرفك راح جاب اكــدوره
اوكف اشويه اعله بختك مشتهيك
احجايه وادري بحضرتك محظـوره
اطيني خدك ؟ها ولو؟زحمه عليك
خل اضوكه بريجي احس مــروره
وصوره خل ناخذ سوه وبعدين اموت
عالاقل وياك ماخــذ صـــوره